b'\n_START_ARTICLE_\nRudy Markussen\n_START_SECTION_\nTidlige liv\n_START_PARAGRAPH_\nRudy Markussen startede med at bokse i CIK Bokseklub som ung, hvor Mikkel Kessler nogle f\xc3\xa5 \xc3\xa5r efter ogs\xc3\xa5 begyndte. De udviklede sammen et venskab og dannede deres egen gruppe med de andre drenge fra klubben. Deres f\xc3\xa6lles tr\xc3\xa6ner var Richard Olsen, de begge havde et t\xc3\xa6t forhold til.\n_START_SECTION_\nKarriere\n_START_PARAGRAPH_\nHans f\xc3\xb8rste verdensmester-titelkamp fandt sted den 16. november 2002 i N\xc3\xbcrnberg, Bayern i Tyskland og var en kamp mod den ubesejrede tyske mester Sven Ottke. Kampen var Ottkes 18. forsvarskamp af IBF-verdensmester titelb\xc3\xa6ltet. Markussen led sit f\xc3\xb8rste nederlag og tabte p\xc3\xa5 point efter de 12. runder, hvor han var 4. af dem bagud. Han vandt EBU supermellemv\xc3\xa6gtsb\xc3\xa6ltet da han p\xc3\xa5 sin 27. \xc3\xa5rs f\xc3\xb8dselsdag den 24. juli 2004 vandt over Danilo Haussler i Frankfurt i Tyskland._NEWLINE_Rudy Markussen meldte i februar 2007 ud, at han var f\xc3\xa6rdig med Mogens Palle efter gnidninger omkring sin kamp, som endte i et nederlag til russeren Sergej Tatevosjan i oktober 2006 i Parken i K\xc3\xb8benhavn. Markussen var dog foran p\xc3\xa5 point og ikke s\xc3\xa6rligt h\xc3\xa5rdt ramt \xe2\x80\x93 rent fysisk \xe2\x80\x93 da han lod sig t\xc3\xa6lle ud i 7. omgang. Han s\xc3\xa5 sig sur p\xc3\xa5 Palle da han havde \xc3\xb8nsket en bedre modstander frem for Kesslers sparringspartner. Hans karriers andet nederlag som professionel bokser kom til at koste ham placeringer p\xc3\xa5 verdensranglisten, hvor han inden opg\xc3\xb8ret mod russeren l\xc3\xa5 nummer tre hos WBA og IBF og var officiel udfordrer hos WBO. Efter 1/2 \xc3\xa5rs frav\xc3\xa6r fra boksningen blev Markussen obligatorisk fjernet fra bokseverdenranglisterne._NEWLINE_Efter han fik l\xc3\xb8srevet sig fra Team Palle, underskrev han en kontrakt om at bokse med Team Sauerland og fik n\xc3\xa6sten 4 \xc3\xa5r efter en comback-kamp mod franskmanden Christophe Karagoz som han stoppede med et teknisk K.O. i 6. runde i TV2\xe2\x80\x99s Fight Nights f\xc3\xb8rste st\xc3\xa6vne. F\xc3\xb8rst slog han Karagoz i kanvassen, hvor der blev talt over k\xc3\xa6mperen. Og f\xc3\xa5 sekunder efter at kampen igen var sat i gang, sendte Markussen en byge af slag mod franskmanden, s\xc3\xa5 dommeren stoppede kampen._NEWLINE_Efter kampen var det originalt t\xc3\xa6nkt at han skulle m\xc3\xb8de IBF-verdensmesteren Lucian Bute, men kampen blev ikke til noget. Markussen m\xc3\xb8dte i stedet serbiske Dejan Ribac i Messecenter Herning den 20. november i 2010 til TV2\xe2\x80\x99s Fight Nights andet st\xc3\xa6vne. Den 30-\xc3\xa5rig modstander var med en rekordliste, der inden kampen sagde 19 sejre i 20 kampe, og blev sl\xc3\xa5et i gulvet tre gange i 1. omgang og efter 2 minutter i f\xc3\xb8rste runde ramt i ribbenene og blev talt ud af kamplederen som et K.O. Kampen blev set af gennemsnitligt 620.000 danskere og markerede for alvor Markussens tilbagevenden i boksesporten._NEWLINE_Markussen slog sin modstander Steven Bendall ud p\xc3\xa5 knockout i fjerde omgang ved TV 2 Fight Night i Herning den 17. december i 2011. Det var en ensidig kamp i de f\xc3\xb8rste to omgange, hvor engl\xc3\xa6nderen mest fors\xc3\xb8gte p\xc3\xa5 at blokere danskerens h\xc3\xa5rde slag. I tredje omgang fors\xc3\xb8gte engl\xc3\xa6nderen sig med nogle nogle kombinationer, og ramte danskeren godt en enkelt gang, men den mere offensive satsning bet\xc3\xb8d, at Markussen fik mulighed for at s\xc3\xa6tte sine hooks ind p\xc3\xa5 engl\xc3\xa6nderen. Han blev sendt i gulvet med f\xc3\xa5 sekunder tilbage af omgangen. Engl\xc3\xa6nderen blev ramt af to korte h\xc3\xb8jreh\xc3\xa6nder til k\xc3\xa6ben efterfulgt af en venstre til kroppen. Til geng\xc3\xa6ld m\xc3\xa5tte Markussens tr\xc3\xa6ner Paul Duvill behandle et cut ved hans h\xc3\xb8jre \xc3\xb8je efter omgange. Skaden fik ikke nogen betydning for kampens afg\xc3\xb8relse. Kort ind i fjerde omgang blev engl\xc3\xa6nderen sendt i gulvet igen og kampen blev stoppet til Markussens fordel efter 32 sekunder._NEWLINE_Efter kampen blev, der arrangeret en kamp mod interim WBA-mesteren Brian Magee fra Nordirland den 18. februar 2012 i Br\xc3\xb8ndby Hallen. Rudy Markussen blev stoppet i 5 omgang i af kampen af et leverst\xc3\xb8d.'